Tehniskā specifikācija 
SIA „Rīgas Austrumu klīniskā universitātes slimnīca” mājas lapas izstrāde un uzturēšana

[bookmark: _Hlk32496679]Mērķis - mājas lapas izstrāde un uzturēšana SIA “Rīgas Austrumu klīniskā universitātes slimnīca (turpmāk – RAKUS) vajadzībām, atbilstoši 2015. gada 28. jūlija Ministru kabineta noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” un atbilstoši 2018. gada 25. septembra Ministru kabineta noteikumu Nr. 611 “Kārtība, kādā iestādes ievieto informāciju internetā” nosacījumiem.

	Nr.
p.k.
	
	Tehnisko prasību apraksts

	
	Mājas lapas nosaukums
	www.aslimnica.lv

	1.
	Mājaslapas mērķis
	Uz klientu orientēta, moderna, ar mūsdienīgu dizainu, skaidri saprotamu lietotāja navigāciju, intuitīva mājas lapa. 
Mājaslapas galvenā mērķauditorija ir Latvijas iedzīvotāji.

	2.
	Plānotā mājaslapas
galvenā izvēlne
	1. Pakalpojumi
2. Speciālisti (ārstu profils)
3. Klīnikas (klīniku profils)
4. Pakalpojumu pieteikšanās forma
5. Kontakti
6. Par slimnīcu (t.sk., publikācijas un budžets)
7. Aktualitātes
8. Starplapa (informatīvais logs), kas redzamama ieejot URL adresē www.aslimnica.lv un kuru iespējams aizvērt. Administratoram ir iespēja ievietot teksta laukus dažādās lapas skata vietās, attēlus, video, audio, hipersaites, kā arī norādīt, vai šo starplapu rādīt vai nerādīt Lietotājiem, kā arī iestatīt parametrus, pēc cik ilga laika lapa aizvērsies.
Jābūt iespēja administratoram galvenajā izvēlē pievienot jaunas sadaļas.


	3.
	Citi plānotie navigācijas
elementi 
	1. Meklēšanas iespēja
2. Saites (noderīgu saišu liste)
3. Atsauksmes
4. Sociālo mediju birkas, piemēram, Facebook, Twitter u.c.

	4.
	Citi mājaslapas
parametri
	1. Mājas lapai jāatbilst LR Ministru kabineta noteikumiem Nr. 611 “Kārtība, kādā iestādes ievieto informāciju internetā”.
2. Papildus funkcija, ar pielāgotu dizainu cilvēkiem ar īpašām vajadzībām, atbilstoši spēkā esošajiem normatīvajiem aktiem.
3. Mājaslapu jānodrošina 3 (trīs) valodās: latviešu, krievu un angļu, kas ir identiskā dizainā, bet ar katras lapas neatkarīgu rediģēšanas iespēju (apslēpt, dzēst, pievienot lapas). 
4. Skaidri saprotama, loģiska un viegli uztverama struktūra un lapu navigācija, atbilstoši jau izstrādātam mājas lapas struktūrkokam (nepieciešamības gadījumā, tas var tikt mainīts, ja uzlabojumi nodrošina labāku un efektīvāku mājas lapas lietošanu).
5. Mūsdienīgi, saprotami fontu un vizuālo materiālu ievietošana, atbilstoši RAKUS korporatīvajai identitātei.
6. Mājas lapas galvenās lapas, kā arī apakšsadaļu dizains ir stilistiski vienots, bet pielāgots konkrētam projekta, pakalpojuma vai informatīvās lapas/sadaļas vajadzībām.
7. Mājaslapai un tās satura vadības sistēmai (turpmāk – SVS) vienlīdz labi jādarbojas gan uz Windows, gan Macintosh datoriem.
8. Mājaslapai jādarbojas visās vadošajās pārlūkprogrammās: Internet Explorer, Firefox, Chrome, Safari utt., kā arī jābūt pielāgotai apskatei viedtālrunī un planšetdatorā.
9. Jābūt iespējai ievietot video no interneta vietnes youtube.
10. Jābūt iespējai augšuplādēt failus (.pdf, .docx, .xls un citos formātos).
11. Rediģējot mājas lapu, ir jābūt iespējai pievienot, dzēst, apslēpt satura lapas.
12. Jābūt pieejamai apmeklētības statistikai un analīzei.
13. Jāparedz iespēju lapu optimizēt SEO vajadzībām.
14. Jānodrošina kontaktu meklētājs. Lietotājam ir jābūt iespējai apskatīt kontaktus no struktūras koka vai arī, izmantojot meklētāju, atrast sev nepieciešamo informāciju. Meklētājs informāciju meklē pēc vārda, uzvārda, struktūrvienības, specialitātes. Jābūt iespējai Administratoram noteikt, kuras struktūrvienības/ darbinieki attēlosies lapā un kāda kontaktinformācija tiks attēlota. Jānodrošina iespēja Administratoram mainīt kontaktu struktūras sadaļu un struktūrvienību secību. Jānodrošina iespēja informāciju papildus ievietot manuāli. Piemēram, CV datus, tuvāko sabiedrisko transportu, bankas rekvizītus, apmeklētāju pieņemšanas laikus, atrašanās vietu – ar iespēju to sasaistīt ar Google maps vai līdzvērtīgu servisu.
15. Jābūt iespējai nodrošināt foto, video galeriju pievienošanu jebkurai lapai atbilstoši dizaina izstrādēm.
16. Jānodrošina iespēja Administratoram ielādēt, fotogalerijās vairākus fotoattēlus vienlaikus, neaizpildot katru atsevišķi.
17. Baneru lente jāattēlo visās lapās. Uzklikšķinot uz banera, Lietotājs tiek aizvests uz piesaistīto vietni. Administratoram ir nodrošināta iespēja rediģēt lenti, neierobežojot baneru skaitu lentē. Jānodrošina iespēja regulēt lentes ātrumu un izmēru. Pievienotajiem baneriem tiek piemērots izmērs atbilstošajam lentes izmēram.
18. Kājenei jāatspoguļo informācija par lapas izveidi un rekvizītiem. Statistika – konkrētās dienas Lietotāju skaits, kā arī kopējais Lietotāju skaits, norādot, no kura brīža uzskaite tiek veikta. Jānodrošina iespēja Administratoram ievietot citus kājenes ierakstus, norādot teksta vietas. Jānodrošina iespēja ievietot kājenē hipersaites.
19. Mājaslapas Lietotāja saskarne ir draudzīga, intuitīva, ergonomiska un izkārtota viegli pārskatāmā formā, nodrošinot “muļķu drošu” (foolproof) funkcionalitāti:
20. Mājaslapai ir atbalsta vismaz četri satura sadaļu struktūras līmeņi.
21. Slēptās lapas - mājaslapa nodrošina to tīmekļa lapu publicēšanu, kuru saites nav izvietotas kādā no izvēlnēm.
22. Jebkādu datu dzēšanas gadījumā mājaslapa vienmēr prasa Lietotāja apstiprinājumu ieraksta dzēšanai ar iespēju atteikties no dzēšanas. Datu dzēšanai jābūt loģiskai, nevis fiziskai, saglabājot datu integritāti.
23. Mājaslapas satura izmaiņas - lai mazinātu nesankcionētas mājaslapas satura izmaiņas risku, paredzēta iespēja, ka Administratora, Informācijas ievadītāja un Redaktora mājaslapā veiktās izmaiņas, pirms tās tiek attēlotas lapas Lietotājiem, apstiprina Administrators.
24. Mājaslapa nodrošina atsevišķas tiesības Administratoram – rediģēt un veidot visu mājaslapas administrēšanas moduli.
25. Mājaslapai nodrošina atsevišķas tiesības Informācijas ievadītājam - rediģēt un veidot atsevišķu (-us) mājaslapas administrēšanas moduli (-ļus), kuru (-us) noteicis Administrators.
26. Mājaslapa nodrošina atsevišķas tiesības Redaktoriem - rediģēt atsevišķu  (-us) mājaslapas administrēšanas sadaļu (-as), kuru (-as) noteicis Administrators.
27. Satura dzīves cikla vadība – paredz meklēšanu sadaļās un to saturā ar mērķi palīdzēt identificēt saturu, kas ir novecojis un jāmaina.
28. Paredzētas šādas darbības, ietverot masveida operāciju iespējas tur, kur tas ir iespējams:
· veidošana;
· rediģēšana;
· klonēšana;
· arhivēšana;
· dzēšana.
29. Mājas lapas satura rediģēšanai ir jābūt saprotamai, intuitīvai.
30. Jābūt iespējai pievienot, dzēst, apslēpt satura lapas, rediģējot mājas lapu.
31. Jānodrošina definētas mājas lapas struktūras dizaina sagataves. Ievietojot informāciju (failus, tabulas, vizuālos materiālus, kolonnas) netiek mainīts kopējais, vienotais lapas dizains. 
32. Satura veidošanā un rediģēšanā jānodrošina iepriekšējo versiju saglabāšana, ja saturs tiek mainīts. Pēc noklusējuma jaunā versija ir melnraksta versijā līdz brīdim, kamēr statuss mainās uz “publicēts”. Jābūt pieejamai satura izmaiņu vēsturei. Melnrakstu sagatavošana - mājaslapai jābūt nodrošinātai iespējai sagatavot rakstus, melnrakstus un saglabāt tos nepublicējot. Jānodrošina priekšskatījums (preview) un datums. 
33. Satura vadības sistēmas Lietotāju pieejas ierobežošana - SVS nodrošina iespēju ierobežot pieejamību pēc Lietotāju autorizācijas tiesībām (dažādi pieejas līmeņi). Katrai Lietotāju grupai vai Lietotājam jābūt iespējai definēt tiesības uz konkrētu satura objektu/moduli. Jānodrošina SEO (search engine optimization) funkciju nodrošinājums. SVS automātiski jāveido unikālus lapu nosaukumus (page title) katrai sadaļai ar iespēju tos mainīt.
34. Mājas lapā ir iespējams rediģēt virsrakstus, lapas saturu un mainīt attēlus.
35. Teksta redaktoram jābūt ar šādu pieejamo funkcionalitāti: treknraksts, slīpraksts, pasvītrots raksts, fonta izvēle, formāta izvēle, automātiskā numerācija, rindkopu atkāpes, teksta orientācija (pa kreisi, pa labi, centrāla, izkliedēta), attēlu un citu datņu pievienošana saturam, kā arī citi populārākie teksta redaktora rīki. Teksta lauka redaktors iezīmē/pasvītro kļūdas, piedāvājot pareizo variantu. Tabulu veidošana un jau iekopētu, sagatavotu tabulu formatēšana. Ārēju plašsaziņas līdzekļu pievienošana, attēlojot iegulto saturu no citiem dažādiem avotiem (piemēram, vimeo, youtube u.c.). Hipersaišu pievienošana (vizuāli izdalot citas krāsas saites uz mājaslapas sadaļām un saites uz citiem ārējiem resursiem), paredzot Administratoram norādīt, vai saitei atvērties tajā pašā logā vai jaunā skatā). Izceltu, formatētu citātu un piemēru/paskaidrojuma logu iekļaušana tekstā. Publiskotās informācijas strukturēšana. Informācijas strukturēšana mājaslapā pēc ievietošanas datumiem, jaunākajai informācijai atrodoties lapas augšpusē.
36. Lapai ir daudzvalodu (latviešu, krievu un angļu) saskarne un satura atbalsts. Valodas pārslēgiem ir statiski paredzēta vieta visos mājaslapas skatos, kas ir labi ieraugāmi un viegli saprotami ārvalstu Lietotājiem. Uzklikšķinot ar peli uz vēlamās valodas, lapa pārslēdzas uz attiecīgo valodas vidi un paliek tajā pašā skatā, izņemot gadījumus, ja šāda skata nav. Tad mājaslapas Lietotāju aizved uz sākumlapu.
37. Funkcijai “Viegli lasīt” attēlojas latviešu, krievu un angļu valodas vidēs.
38. Funkcijai vājredzīgiem ir statiska un viegli pamanāma visos mājaslapas skatos. Burtu lieluma un krāsas maiņas pārslēgi paredz sekojošas iespējas:
· Ļoti liela teksta izmērs;
· Vidējs teksta izmērs;
· Oriģinālais teksta izmērs;
· Teksta versija – teksta režīms bez attēliem;
· Četru stila izvēlnes:
· Melni burti uz balta fona;
· balts teksts uz melna fona;
· melns teksts uz dzeltena fona;
· dzeltens teksts uz melna fona 

	5.
	Satura vadības sistēma (SVS)
	1. SVS jābūt maksimāli vienkāršai un tai jādarbojas esošajā platformā, lai nebūtu jāiegādājas papildu programmatūra.
2. SVS jābūt elastīgai, dodot iespēju pievienot vai dzēst dažādas mājaslapas sadaļas, ikonas u.tml.
3. Jāparedz pasūtītāja pārstāvju apmācība SVS lietošanā.

	6.
	Mājaslapas 
uzturēšana
	Cenu piedāvājumā jāparedz mājaslapas elementārā tehniskā atjaunināšana/uzturēšana un radušos kļūdu novēršana (vismaz 24 h laikā pēc tam, kad kļūme ir piefiksēta vai par to ir ziņots) 2 gadus pēc mājaslapas nodošanas-pieņemšanas akta parakstīšanas.

	7.
	Sadarbība ar dizaineru
	Pasūtītājs mājaslapas dizaina izstrādei piesaistīs dizaineru, kurš nepieciešamos elementus izstrādās atbilstoši mājaslapas izstrādātāju prasībām. Izstrādātājam jāsadarbojas ar dizaineru un jāsniedz tam skaidri, pamatoti darba uzdevumi dizaina elementu izstrādei. 

	8.
	Mājaslapas izstrādes termiņš
	Mājaslapas izstrādes termiņš nedrīkst pārsniegt 3 mēnešus kopš līguma noslēgšanas brīža starp Pasūtītāju un Izpildītāju.



Kvalifikācijas prasības
SIA „Rīgas Austrumu klīniskā universitātes slimnīca” mājas lapas izstrāde un uzturēšana

1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība).
2. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
3. Pretendenta vidējais gada (neto) finanšu apgrozījums pēdējos 3 (trīs) gados (t.i., 2017., 2018. un 2019.gadā), ir ne mazāks kā EUR 10 000,00 (desmit tūkstoši euro).
4. Ja Pretendents ir dibināts vēlāk, tad Pretendenta finanšu apgrozījumam jāatbilst augstāk minētajai prasībai attiecīgi īsākā laika periodā.
5. Pretendentam, iepriekšējo 3 (trīs) gadu laikā (t.i. 2017., 2018., 2019. un 2020. gadā līdz piedāvājuma iesniegšanai) ir bijusi pieredze – pretendents ir realizējis vismaz 3 (trīs) projektus medicīnas jomā, kuru ietvaros ir veikta mājas lapas izstrāde un uzturēšana, ievērojot 2015. gada 28. jūlija Ministru kabineta noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” noteiktās prasības attiecībā uz paaugstinātas drošības sistēmām iestādēs, kuru pārziņā atrodas valsts informācijas sistēmas un ievērojot 2018. gada 25. septembra Ministru kabineta noteikumos Nr. 611 “Kārtība, kādā iestādes ievieto informāciju internetā” noteiktās prasības.
6. Pretendentam jānodrošina, ka līguma izpildē piedalās kvalificēts un pieredzējis personāls, kuriem jābūt Pretendenta rīcībā visā Pakalpojuma sniegšanas laikā. Speciālistiem jābūt ar atbilstošu kvalifikāciju un pieredzi mājas lapas izstrādes un uzturēšanas SIA “Rīgas Austrumu klīniskā universitātes slimnīca (turpmāk – RAKUS) vajadzību izpildei, kuri piekrituši piedalīties līguma izpildē, ja tāds tiku noslēgts.
7. Visu speciālistu zināšanām latviešu valodas zināšanas sapratnē, runāšanā un rakstīšanā ir jābūt ne zemākām kā C1 līmenī, atbilstoši Eiropas valodas līmeņu novērtējuma metodikai.
8. Pretendentam līguma izpildē jānodrošina vismaz 1 (viens) projekta vadītājs, kuram ir:
8.1. vismaz 5 (pieci) gadu pieredze projektu vadībā;
8.2.  pieredze iepriekšējos 3 (trīs) gados (t.i., 2017., 2018., 2019. un 2020. gadā līdz piedāvājumu iesniegšanas dienai) 3 (trīs) projektu vadībā, kuru ietvaros ir veikta mājaslapu izstrāde, ievērojot 2015. gada 28. jūlija Ministru kabineta noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” noteiktās prasības attiecībā uz paaugstinātas drošības sistēmām iestādēs, kuru pārziņā atrodas valsts informācijas sistēmas un ievērojot 2018. gada 25. septembra Ministru kabineta noteikumos Nr. 611 “Kārtība, kādā iestādes ievieto informāciju internetā” noteiktās prasības.
9. Pretendentam līguma izpildē jānodrošina vismaz 1 (viens) mājaslapu dizaina speciālists, kuram ir:
9.1. vismaz 10 (desmit) gadu pieredze mājas lapu dizaina izstrādē;
9.2. iepriekšējo 3 (trīs) gadu laikā (t.i., 2017., 2018., 2019. un 2020.gadā līdz piedāvājuma iesniegšanas dienai) ir pieredze 3 (trīs) projektu realizācijā, kuru ietvaros ir veikta mājaslapu dizaina izstrāde, ievērojot 2015. gada 28. jūlija Ministru kabineta noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” noteiktās prasības attiecībā uz paaugstinātas drošības sistēmām iestādēs, kuru pārziņā atrodas valsts informācijas sistēmas un ievērojot 2018. gada 25. septembra Ministru kabineta noteikumos Nr. 611 “Kārtība, kādā iestādes ievieto informāciju internetā” noteiktās prasības;
9.3. ir pieredze vismaz 5 (pieci) mājas lapu izstrādes projektu realizācijā, kuros veikta pirms izpēte/wireframes izstrāde;
9.4. ir pieredze vismaz 1 (viens) mājas lapu izstrādes realizācijā, kura pielāgota neredzīgajiem un vājredzīgajiem.
Iesniedzamie dokumenti

	1.
	Pieteikums dalībai iepirkumā un apliecinājums, ka tiks izpildītas visas tehniskā specifikācijā norādītās prasības. 

	2.
	Dokuments, kas apliecina pretendenta pārstāvniecības (paraksta) tiesības.

	3.
	Izraksti no gada pārskatiem, kas pierāda, ka Pretendenta vidējais gada (neto) finanšu apgrozījums pēdējos 3 (trīs) gados (t.i., 2017., 2018. un 2019. gadā), ir ne mazāks kā EUR 10 000,00 (desmit tūkstoši euro);
vai
Ja Pretendents ir dibināts vēlāk, izraksti no gada pārskatiem, kas pierāda, ka Pretendenta vidējais gada (neto) finanšu apgrozījums ir ne mazāks kā EUR 10 000,00 (desmit tūkstoši euro) kopš Pretendenta dibināšanas brīža.

	4.
	Realizēto projektu saraksts, kas apliecina, ka Pretendents iepriekšējo 3 (trīs) gadu laikā (t.i. 2017., 2018., 2019. un 2020. gadā līdz piedāvājuma iesniegšanai) ir realizējis vismaz 3 (trīs) projektus, kuru ietvaros ir veikta mājas lapas izstrāde un uzturēšana, ievērojot 2015. gada 28. jūlija Ministru kabineta noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” noteiktās prasības attiecībā uz paaugstinātas drošības sistēmām iestādēs, kuru pārziņā atrodas valsts informācijas sistēmas un ievērojot 2018. gada 25. septembra Ministru kabineta noteikumos Nr. 611 “Kārtība, kādā iestādes ievieto informāciju internetā” noteiktās prasības;

un

Vismaz viena atsauksme no klienta par realizētu projektu atbilstoši augstāk minētām prasībām.

	5.
	Projekta līguma izpildē iesaistīto speciālistu saraksts un viņu pieredzes, izglītības apraksts, kas apliecina Kvalifikācijas prasību punktu 6., 7., 8., 9. prasību izpildi.

	6.
	Mājas lapas izstrādes procesu apraksts un laika grafiks

	7.
	Finanšu piedāvājums



